**ŠALČININKŲ R. EIŠIŠKIŲ GIMNAZIJOS DIREKTORIAUS ROBERTO SLIŽEVSKIO 2017 m. VEIKLOS ATASKAITA**

1. **Bendra informacija (mokyklos pristatymas)**

Gimnazijos adresas: Vilniaus g. 81, Eišiškės, LT-17183, Šalčininkų r., Tel/fax (8~380) 56-471 , el. paštas eisiskiu.gimnazija@gmail.com

Eišiškių gimnazija yra bendrojo ugdymo mokykla. Ugdymo procesas vykdomas lenkų kalba. Vykdomos ikimokyklinio/priešmokyklinio, pradinio, pagrindinio ir akredituota vidurinio ugdymo programos. Gimnazija turi Purvėnų pradinio ugdymo skyrių, jame vykdomas ikimokyklinis/priešmokyklinis ugdymas.

**Mokykloje besimokančių mokinių skaičius: 394 mokiniai ir 22 iki/priešmokyklinukai**

Pradiniame lygmenyje ugdomi 115 mokinių, sukomplektuota 8 pradinių klasių komplektai. Pagrindiniame lygmenyje 199 mokiniai, 12 klasių komplektų. Viduriniame lygmenyje 80 mokinių, 4 klasių komplektai. Ikimokyklinio/priešmokyklinio ugdymo grupės Eišiškių gimnazijoje ( mišrus variantas) , ikimokyklinė grupė Purvėnų skyriuje . Jose ugdomi 24 vaikai. Pagal individualizuotas ir pritaikytas programas ugdomi 5 specialiųjų poreikių vaikai.

**Mokyklos vadovai, jų išsilavinimas, vadybinė kategorija:**

Robert Sliževski – direktorius, gimnazijai vadovauja nuo 2002 m. rugsėjo 9 d., II vadybinė kategorija, vadybinio ir pedagoginio darbo stažas - 25 m.

Galina Paškevičienė – direktoriaus pavaduotoja ugdymui, pavaduotoja dirba nuo 1992 m. rugsėjo 1 d., II vadybinė kategorija, matematikos vyr. mokytoja, pedagoginio darbo stažas - 42 m.

Alicija Jankevič - direktoriaus pavaduotoja ugdymui, pavaduotoja dirba nuo 1992 m. rugsėjo 1 d., II vadybinė kategorija, matematikos vyr. mokytoja, pedagoginio darbo stažas - 36 m.

Darbuotojų skaičius:

|  |  |  |  |
| --- | --- | --- | --- |
|  |  | 2017-01-01 | 2017-12-31 |
| 1. | Dirbančių pedagoginių darbuotojų skaičius | 58 |  |
|  | Mokytojų  Iš jų turi nepilną krūvį ( nuo 1 iki12 pamokų) pamokų). | 52  8 |  |
|  |  |  |  |
|  | logopedas | 1 | 1( motinystės atostogos) |
|  | psichologas | - | - |
|  | soc. pedagogas  bibliotekos vedėja | 1  1 | 1  1 |
|  | skaityklos darbuotoja | 1 | 1 |
|  | neformaliojo ugdymo organizatorė ( 0.5 etato) | 1 | 1 |
|  |  |  |  |
| **2.** | **Atestuotų pedagogų skaičius** |  |  |
|  | Turinčių eksperto kvalifikacinę kategoriją | - | - |
|  | Turinčių metodininko kvalifikacinę kategoriją | 9 | 9 |
|  | Turinčių vyr. mokytojo kvalifikacinę kategoriją | 42 | 42 |
|  | Turinčių mokytojo kvalifikacinę kategoriją | 7 | 7 |

Darbuotojų sk. neviršija savivaldybės tarybos nustatyto didžiausio sk.( pedagoginiai ir nepedagoginiai darbuotojai, kiti darbuotojai).

1. **Lyderystė ir vadyba**

Gimnazijoje veikla yra planuojama mokslo metams. Veiklos planas sudaromas atsižvelgus į strateginį gimnazijos planą, švietimo būklę, gimnazijos veiklos įsivertinimo rezultatus, bendruomenės poreikius, nustatomi gimnazijos tikslai bei uždaviniai, apibrėžiami prioritetai ir priemonės uždaviniams vykdyti. Planu siekiama įgyvendinant valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes, tenkinti ugdymosi poreikius, laidoti vidurinio išsilavinimo įsigijimą, racionaliai, taupiai ir tikslingai naudoti švietimui skirtus išteklius. Planas rengiamas atsižvelgus į Geros mokyklos koncepciją, Šalčininkų r. savivaldybės Švietimo ir sporto skyriaus strateginės veiklos planą, veiklos prioritetus, ŠMM veiklos prioritetus, gimnazijos strateginį planą, ugdymo planą, gimnazijos veiklos įsivertinimo rezultatus ir išvadas. Planą rengia direktoriaus įsakymu sudaryta darbo grupė. Planą įgyvendina Eišiškių gimnazijos administracija, pedagoginiai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai bei jų tėvai.

2017 m. Gimnazijos veiklos įsivertinimas buvo atliktas vadovaujantis Mokyklos, įgyvendinančios bendrojo ugdymo programas, veiklos kokybės įsivertinimo metodika (2016). Gimnazijos veiklos įsivertinimas buvo atliktas 2017 m. balandžio-gegužės mėnesiais. Tam buvo sudaryta darbo grupė ( 2017 -04-05 d. dir. įsakymas Nr. V1-14). Gimnazijos Tarybos nutarimu buvo pasirinktas rodiklis 4.2. Mokymasis ir veikimas kartu. Darbo grupė iškėlė tikslą: išaiškinti, kokia yra bendravimo kultūra, koks kolegialaus mokymosi lygis, koks tėvų pažinimo ir galimybių lygis, kiek tėvai į(si)traukę į vaikų ugdymo ir mokyklos tobulinimo procesus, kiek gimnazija yra atvira ir reaguojanti į aplinką. Darbo grupė tyrimui naudojo metodinių grupių apklausos rezultatus bei atliko anketinę apklausą naudodamasi IQES online Lietuva rekomendacijomis ir klausimynais. Iš darbo grupės buvo gauti pasiūlymai:

1.Siekiant pasitikėjimu, pagarba ir atvirumu pagrįstų mokytojų santykių plėsti bendravimą ir bendradarbiavimą ne tik pamokinių laiku, bet ir po pamokų. Tam tiktų įvairūs neformalūs renginiai: išvykos į kultūros renginius, pažintinės ekskursijos ir pan.

2.Kolektyviškumo jausmo stiprinimui sukurti gimnazijos simboliką ( vėliavą, šūkį, ženkliuką).

3.Įvairinti ir plėsti gerosios patirties sklaidą perkeliant iš metodinės grupės aplinkos į artimų dalykų , klasių ar problemų sprendimo lygmenis.

4.Numatyti sistemą, kaip reguliariai surinkti mokinių atsiliepimus apie mokytojų profesinę veiklą.

5.Toliau naudoti jau priimtus bendravimo su tėvais būdus ir metodus, juos papildant šviečiamaisiais užsiėmimais vaikų ugdymo klausimais.

6.Karjeros planavimo klausimais tėvų švietimą pradėti jau pradinėje mokymosi pakopoje.

7.Ieškoti galimybių, kaip pagerinti bendravimą su tėvais, kurie nepakankamai domisi savo vaikų pasiekimais ir pažanga.

8.Sukurti bendravimo su gimnaziją baigusiais absolventais sistemą.

9.Planuojant partnerystės ryšius įvertinti perspektyvas.

Taip pat buvo atliktos mokinių NMVA 2017 ir tėvų NMVA 2017 apklausos.

Įgyvendinant 2016/2017 m. metų veiklos planą buvo iškeltas prioritetas Mokinių pasiekimų gerinimas ir apibrėžti tikslai:

1.Siekti visapusiško mokymo proceso dalyvių poreikių tenkinimo;

2.Siekti glaudesnio gimnazijos ir tėvų ( globėjų, rūpintojų) bendradarbiavimo įtraukiant tėvus į formalią ir neformalią švietimo veiklą, skatinant jų domėjimąsi mokykla;

Šiems tikslams įgyvendinti buvo iškelti uždaviniai ir numatytos priemonės jiems įgyvendinti.

1.1.Uždavinys: Gerinti mokinių lankomumą;

Įgyvendinant šį uždavinį buvo nuolat stebimas atskirų klasių / mokinių ( probleminių) lankomumas, buvo organizuoti klasių auklėtojų, socialinio pedagogo, direkcijos narių pokalbiai su lankomumo problemų turinčiais mokiniais, jų tėvais, buvo organizuojami VGK posėdžiai mokinių lankomumo ir mokymosi problemoms aptarti ir pagalbos priemonėms numatyti. Taip pat buvo priimtas Pagalbos mokiniui teikimo tvarkos aprašas ( patvirtintas 2017-04-14 d. dir. įsak. Nr. V1-26), atnaujinta Mokinių pažangos ir pasiekimų vertinimo tvarka ( patvirtinta 2016-12-09, dir. įsak. Nr. V1-70). Mokinių metų lankomumas buvo apsvarstytas mokytojų tarybos posėdyje 2017-06-08, protokolas Nr. 7. Pastebėta, kad mokinių pamokų lankomumas pagerėjo tik atskirose klasėse. Pamokų lankomumo problemos bus sprendžiamos ir 2017/2018 m. m.

1.2.Uždavinys: Kurti palankias sąlygas mokinių poreikių tenkinimui, ugdymo(si) ir mokymo(si) kokybės tobulinimui;

Įgyvendinant šį uždavinį 2016/2017 m. m. mokiniams buvo siūlomi pasirenkamieji dalykai: rusų kalba, vokiečių k., dalykų moduliams buvo skirta 23 val.

Neformaliajam ugdymui buvo skirta 46 valandos.

Pamokos, skiriamos mokinių ugdymo poreikiams tenkinti, skiriamos pasirenkamiesiems dalykams, dalykų moduliams, ugdymo diferencijavimui. Ugdymo diferencijavimui skirta 11 valandų, pradinėse klasėse pamokos mokinių ugdymo poreikiams tenkinti skirtos dalykų moduliams (6 valandos).

Buvo praktikuojamos pamokos netradicinėje aplinkoje: mokinių tėvų darbo vietose ( pagal projektą „Šok į tėvų klumpes“), gamtoje, miestelio bibliotekoje. Buvo vykdomos edukacinės išvykos, ekskursijos, kurių metu dalyvauta edukacinėse pamokėlėse, užsiėmimuose. Vestos integruotos pamokos ( istorija-tikyba, matematika-IT, geografija-IT, lenkų k.-geografija). Dalyvauta projekte „Lietuvos sostinės“. Į mokomųjų dalykų ugdymo turinį buvo integruojamos prevencinės ir sveikos gyvensenos programos. Gabiems mokiniams sudarytos sąlygos dalyvauti olimpiadose, konkursuose, varžybose.

Mokiniams nuolat teikiama soc. pedagogo, logopedo pagalba ( nuo 2014 m. rugsėjo mėn. neturime psichologo.)

1.3.Uždavinys: Tobulinti mokinių, turinčių skirtingus gebėjimus, ugdymą pamokose ir neformaliojo ugdymo programose;

Įgyvendinant šį uždavinį daug dėmesio buvo skirta metodinių grupių darbui. Buvo organizuojami pasitarimai ugdymo klausimais mokytojų, dirbančių tose pačiose klasėse. Taip pat buvo organizuojami klasių auklėtojų, dalykų mokytojų, pagalbos specialistų, direkcijos narių, tėvų bendri pasitarimai mokinių pasiekimų bei lankomumo gerinimo klausimais. Atskirose pamokose buvo individualizuojamas ir diferencijuojamas mokinių darbas, skiriant namų darbus. Mokiniams, turintiems specialiųjų ugdymosi poreikių, buvo individualizuojamos /pritaikomos ugdymo programos.

1.4.Uždavinys: Efektyvinti pamokos vadybą taikant mokymo ir mokymosi diferencijavimą, gilinant tarpdalykinius ryšius ir integraciją;

Įgyvendinant šį uždavinį buvo organizuotas seminaras gimnazijos mokytojams: „Sėkmingos pamokos planavimas, aktyvių veiklų organizavimas, individualios pasiekimų pažangos matavimas mokytojo praktiko požiūriu“. Dalis mokytojų dalyvavo seminaruose „Atminties lavinimo ir efektyvaus mokymosi metodai, „ Mokymosi veiklos diferencijavimas pagal mokinių mokymosi stilius“, „ Inovatyvių mokymo metodų ir IKT taikymas pamokoje“. Pradinių kl. mokytojos dalyvavo seminaruose „ Projektas-patrauklus tarpdalykinės integracijos įrankis pradiniame ugdyme“, „Skaitymo ir rašymo gebėjimų ugdymas pradinėje mokykloje“, „Aktyviųjų mokymo metodų panaudojimas kūno kultūros pamokose“.

Dalyvauta įvairiose olimpiadose, akcijose, programose, projektuose, konkursuose: Socialinės reklamos plakatų ir prevencinių vaizdo klipų konkursas, respublikinis konkursas „Sveikuoliai“, akcijos „ Kalėdinis atvirukas į senelių globos namus“, „ Vilties medis“, projektas „Kam to reikia“, „Žalioji olimpiada“, projektas „Opieka nad Polonią i Polakami za granicą“ ir kt. II-IV G klasių mokiniams organizuotos išvykos į Šalčininkų r. Darbo biržą. Vyko susitikimai su universitetų, kolegijų atstovais, studentais, įvairių profesijų atstovais.

1.5.Uždavinys: Stebėti ir analizuoti mokinių mokymosi pasiekimus ir laiku teikti mokymosi pagalbą;

Realizuojant šį uždavinį buvo vykdoma pedagoginės priežiūros stebėseną, organizuojami metodinės tarybos pasitarimai, metodinių grupių pasitarimai mokinių pasiekimų gerinimo klausimais. Parengtas „ Pagalbos mokiniui teikimo tvarkos aprašas“ (Pritarta 2017-04-06 VGK sprendimu, protokolas Nr.6 ir patvirtinta 2017-04-14 d. direktoriaus įsakymu Nr. V1-26 Aptartas mokytojų tarybos posėdyje). Atnaujinta „Mokinių pasiekimų ir pažangos vertinimo tvarka ( aptarta ir priimta mokytojų tarybos posėdyje 2016-12-08, patvirtinta2016-12-09 d. direktoriaus įsakymu Nr. V1-70). Parengtas, aptartas ir priimtas Mokinių mokymosi pasiekimų gerinimo tvarkos aprašas ( 2017-06-08 mokytojų tarybos posėdžio protokolas Nr. 8.) Mokinių, turinčių specialiųjų ugdymosi poreikių pasiekimas ir pažanga buvo analizuojami pokalbiuose su mokytojais dalykininkais, klasių auklėtojais, VGK posėdžiuose.

1.6.Uždavinys: Veiksmingai tobulinti vertinimą ir įsivertinimą kaip akademinę ir asmenybės raidos pažangą;

Įgyvendinant šį uždavinį buvo ištirti mokytojų pageidavimai dėl kvalifikacijos tobulinimo vertinimo ir įsivertinimo klausimais. Gimnazijos mokytojams buvo organizuoti seminarai „Sėkmingos pamokos planavimas, aktyvių veiklų organizavimas, individualios pasiekimų pažangos matavimas mokytojo praktiko požiūriu“, Mokyklos veiklos įsivertinimas ( pagal naują Mokyklos, įgyvendinančios bendrojo ugdymo programas, veiklos kokybės įsivertinimo metodika).

Mokytojams sudarytos palankios sąlygos dalyvauti kvalifikacijos kėlimo kursuose, seminaruose pagal mokytojų pageidavimus, nuotoliniu būdu. Dalis mokytojų tobulinosi užsienyje ( Lenkijoje, Islandijoje.). Viena mokytoja dalyvavo stažuotėje pagal projektą „ Daugiataučio Šalčininkų r. suaugusiųjų dalyvavimo mokymesi visą gyvenimą didinimas tobulinant švietimo darbuotojų tarpkultūrines kompetencijas“ Gimnazija dalyvauja projekte „Lyderių laikas -3“.

2.1.Uždavinys: Skatinti bendruomenės narių bendradarbiavimą ugdymo kokybei ir aplinkai gerinti;

Realizuojant šį uždavinį daug dėmesio buvo skirta ugdymosi aplinkos gerinimui. Visose klasėse įrengti pakabinamieji projektoriai. Įsigyta naujų kompiuterių, kompiuterinių programų, vadovėlių, mokymo priemonių, metodinės literatūros, papildytas bibliotekos fondas. Gimnazija dalyvauja projekte „ Mokyklų aprūpinimas gamtos ir technologinių mokslų priemonėmis“. Pagal mokinių pageidavimus koridoriuose įrengtos poilsio zonos. Sporto aikštyne įrengta nauja žaidimo aikštelė, nauji sporto įrenginiai. Iš fondo „Bližej Polski“ gauta grožinės literatūros, kanceliarinių prekių.

2.2.Uždavinys: Ieškoti bendravimo ir bendradarbiavimo su tėvais ( rūpintojais, globėjais) efektyvesnių formų, stiprinti tėvų ( rūpintojų, globėjų) ir gimnazijos bendravimą, tėvų ( rūpintojų, globėjų) atsakomybę už vaiko pažangos stebėseną, įtraukti aktyviausius tėvus ( globėjus, rūpintojus) į gimnazijos veiklą.

Įgyvendinant šį uždavinį buvo ieškota naujų bendravimo ir bendradarbiavimo su tėvais formų.

Gimnazija aktyviai dalyvavo projekte „Šok į tėvų klumpes“. Mokiniams buvo organizuotos išvykos į tėvų darbovietes, tėvai buvo kviečiami į klases papasakoti apie savo darbą, profesijas. Taip pat pradinių klasių mokinių tėvai dalyvavo projektuose „Sveikatiada“ , „Būsiu“.

Būsimų pirmokų tėvams kiekvienais metais organizuojamas susitikimas, kuriame tėvai yra supažindinami su mokyklos tikslais, uždaviniais, mokymo proceso organizavimo principais. Kiekvienoje klasėje per tėvų susirinkimus tėvams yra skaitomi pranešimai įvairiomis pedagoginėmis temomis. Gimnazijoje yra problema, nes nėra psichologo. Reikalui esant, psichologas kviečiamas iš kitų mokyklų. IIG klasių mokinių tėvai buvo supažindinti su Vidurinio ugdymo programų aprašu, su individualaus ugdymo plano sudarymo principais.

Mokinių tėvai buvo kviečiami į renginius, į šventes. Gimnazija kiekvienais metais organizuoja tradicinius renginius, į kuriuos kviečia mokinių tėvus ( globėjus, rūpintojus), senelius, miestelio gyventojus. Tai tokie renginiai kaip „Šimtadienis“, Tautinė šventė, Religinės dainos festivalis, Lietuvos Nepriklausomybės atkūrimo šventė. Pradiniame lygmenyje ir jaunesnėse klasėse mokiniai rengia koncertus, vaidinimus, minėjimus Senelių dienos, Motinos dienos proga, Užgavėnes, Kalėdinius susitikimus.

Gimnazija turi platų socialinių partnerių ratą. Vyksta glaudus bendradarbiavimas su Eišiškių seniūnija, Kalesninkų seniūnija, Dainavos seniūnija, Pabarės seniūnija, Butrimonių seniūnija, seniūnijų socialiniais darbuotojais. Jie tarpininkauja dirbant su šeimomis, turinčiomis socialinių problemų, padeda spręsti kai kurių mokinių lankomumo problemas. Bendradarbiaujama su Šalčininkų PPT, Vaiko teisių apsaugos tarnyba, policija. Vaiko teisių apsaugos tarnybos specialistai lankosi gimnazijoje, kartu aptariamos iškilusios problemos. Keli mūsų mokiniai yra JPR . Bendradarbiaujame su Varėnos pasienio užkarda: mokiniai kviečiami apsilankyti užkardoje, pasakojama apie pasieniečio profesiją, demonstruojama technika, rengiami susitikimai su kinologu. Palaikomi glaudūs ryšiai su Eišiškių Caritu. Su Eišiškių Pramogų centru, Lenkų namais, miesto biblioteka bendradarbiaujame koncertų, renginių susitikimų, plenerių organizavimo klausimais. Palaikome glaudžius ryšius su rajono gimnazijomis, pagrindinėmis mokyklomis. Organizuojame sporto varžybas, susitikimus, konkursus. Glaudūs ryšiai palaikomi su Šalčininkų darbo biržą: organizuojami susitikimai su biržos specialistais gimnazijoje, mokiniai vyksta į susitikimus į Šalčininkus.

Vykdant profesinio informavimo ir karjeros ugdymo programą palaikome ryšius su aukštosiomis mokyklomis, kolegijomis, profesinėmis mokyklomis. Mokiniai vyksta į atvirų durų dienas, muges. Aukštųjų mokyklų, kolegijų, profesinių mokyklų atstovai kviečiami į gimnaziją.

Į gimnazijos veiklą stengiamės įtraukti mokinių tėvus. Tėvai kviečiami į renginius, šventes. Jaunesnių klasių tėvai kartu su vaikais dalyvauja pažintinėse ekskursijose, išvykose. Rengiamos bendros tėvų ir mokinių šventės. Vykdomas projektas „Šok į tėvų klumpes“. Kviečiami visuotiniai tėvų susirinkimai, kuriuose tėvai supažindinami su gimnazijos tikslais, uždaviniais, veiklos organizavimo principais.

Didelės pagalbos sulaukiame iš Lietuvos lenkų mokyklų mokytojų draugijos Macierz szkolna. Draugija organizuoja mokytojų mokymus Lietuvoje ir Lenkijoje. Taip pat rengia įvairius konkursus mokiniams. Turime socialinių partnerių ir užsienyje. Bendradarbiaujame su Kazmiežo ir Pačkovo seniūnijomis ir tų seniūnijų mokyklomis Lenkijoje. Keičiamės mokytojų, mokinių delegacijomis, organizuojame vasaros poilsį mokiniams.

Labai glaudžiai bendradarbiaujame su organizacija Wspolnota Polska ( Lenkija). Wspolnota Polska rūpinasi lenkų k., pradinių klasių mokytojų kvalifikacijos tobulinimu organizuojant kursus, mokumus. Organizuoja mokinių poilsį Lenkijoje. Taip pat gauname finansinę pagalbą aprūpinant mokyklą mokymo priemonėmis, baldais.

Veiklos planavimas ir organizavimas, bendruomenės susitarimai, veiksmai metinei ir strateginei veiklos programai įgyvendinti, mokyklos savivalda, mokymasis ir veikla komandomis, geros mokyklos koncepcijos įgyvendinimas, bendradarbiavimas su tėvais, socialiniais partneriais, profesinis tobulėjimas, mokyklos veiklos įsivertinimas, dalyvavimas projektuose ir kt., stebėsenos sistemingumas ir rezultatų panaudojimas, priemonės veiklai tobulinti.

**Ugdymas (is) ir mokinių patirtys**

Ugdymo planas sudarytas remiantis Geros mokyklos koncepcija, priešmokyklinį, pradinį, pagrindinį ir vidurinį ugdymą, neformalųjį švietimą ir gimnazijos veiklą reglamentuojančiais dokumentais, gimnazijos Strateginiu planu. Rengiant ugdymo planą atsižvelgta į standartizuotų testų, PUPP, VBE rezultatus. Gimnazijos ugdymo planas parengtas vadovaujantis Bendraisiais ugdymo planais. Planą parengė direktoriaus įsakymu patvirtinta darbo grupė (į darbo grupę įtraukti trys mokiniai). Ugdymo planas svarstytas Mokytojų tarybos posėdyje, pasiūlymus teikė metodinės grupės, Metodinė taryba ir mokiniai. Mokytojai ir administracija pristatė mokiniams galimus pamokų ir neformaliojo švietimo užsiėmimų pasirinkimus. Mokymosi pagalbai teikti (skiriant konsultacijas, modulius ar didesnį pamokų skaičių dalykui) panaudojamos pamokos, skirtos mokymosi pagalbai ir ugdymo poreikiams tenkinti. 2017 m. mokiniams buvo siūlomi pasirenkamieji dalykai: rusų kalba, vokiečių k., dalykų moduliams buvo skirta 23 val. Neformaliajam ugdymui buvo skirta 46 valandos. Pamokos, skiriamos mokinių ugdymo poreikiams tenkinti, skiriamos pasirenkamiesiems dalykams, dalykų moduliams, ugdymo diferencijavimui. Ugdymo diferencijavimui skirta 11 valandų, pradinėse klasėse pamokos mokinių ugdymo poreikiams tenkinti skirtos dalykų moduliams (6 valandos).

Gimnazijoje vykdomos NVŠ programos: „Kalbėkime angliškai drąsiai“ ( 2 grupės), „ Fitness- atletikos užsiėmimai“ ( 2 grupės).

**Mokinių pasiekimai, individuali pažanga. Mokyklos pasiekimai šioje srityje**

Beveik visi mokiniai supranta išsilavinimo ir mokymosi vertę. 2016/2017 m. m. visų mokinių mokymosi kokybė - 96,31 procentai. 1-4 klasių mokinių mokymosi rezultatai: 38 mokiniai mokslo metus baigė aukštesniuoju lygiu ( 34 %) , 37 mokiniai baigė pagrindiniu lygiu (34 %) ir 36 mokiniai baigė patenkinamu lygiu ( 32%). 5- IG klasių mokinių mokymosi rezultatai: 22 mokiniai baigė aukštesniuoju lygiu ( 12 %), pagrindiniu lygiu baigė 60 mokinių ( 33 %), 99 ( 54 %) mokinių baigė patenkinamu lygiu. Viena mokinė buvo palikta kartoti IG klasės kursą. IIG-IV G klasių mokymosi rezultatai: 11 mokinių ( 9 %) pasiekimai įvertinti aukštesniuoju lygiu, 32 mokinių ( 27 %) –pagrindiniu lygiu, 77 mokinių ( 64 %) -patenkinamu lygiu.

2017 m. m. turėjome 35 abiturientus ir 38 dešimtokus. Buvo pasirinkta 96 valstybiniai egzaminai ir 49 mokykliniai egzaminai. Palyginus su praeitais mokslo metais padidėjo vienam mokiniui tenkančių valstybinių brandos egzaminų skaičius ( nuo 2 iki 2, 7). Iš viso buvo pasirinkta 145 brandos egzaminai, vidutiniškai vienam mokiniui tenka 4 egzaminai.

Analizuojant 2016 m. ir 2017 m. VBE rezultatus nustatyta, kad gimnazijoje jie gerėja. Tai iliustruoja paveiksle pateikta informacija: 2017 metais didesnis skaičius mokinių išlaikė lietuvių kalbos ir literatūros egzaminą 16–100 balų.



14 abiturientų įstojo į aukštąsias universitetines studijas, 6 pasirinko kolegijas, 3 mokosi profesinėse mokyklose, 10 dirba, 2 išvažiavo į užsienį.

Pagrindinio ugdymo programą baigė 38 mokiniai. 32 mokiniai tęsia mokslus pagal vidurinio ugdymo programą gimnazijoje. 6 mokiniai mokosi profesinėse mokyklose.

Gimnazijoje yra sudarytos geros sąlygos įgyti kompetencijų visumą ir siekti nuolatinės pažangos per dalyvavimą projektinėje-socialinėje veikloje ir neformaliajame švietime. Gimnazija labai aktyviai dalyvavo olimpiadose, konkursuose, sporto varžybose, projektinėje veikloje. ( Lentelės pridedamos).

Mokinių pažanga ir pasiekimai vertinami vadovaujantis Eišiškių gimnazijos mokinių pažangos ir

pasiekimų vertinimo tvarka, patvirtinta 2016 m. gruodžio 9 d, direktoriaus įsakymu Nr. V1-70.

Mokinio individualios pažangos stebėjimas vykdomas pagal Mokinio asmeninės pažangos stebėjimo, fiksavimo ir mokymosi pasiekimų gerinimo tvarkos aprašą. (Aprašo projektas buvo paskelbtas svarstymui per Mano dienyną. Aprašas aptartas ir priimtas mokytojų tarybos posėdyje 2017-06-08 d. protokolas Nr. 8, patvirtintas direktoriaus 2017-06-09 d. įsakymu Nr. V1-43).

**Individualios pažangos stebėjimas pradinėse klasėse:**

Mokiniai pagal amžių tinkamais metodais įsivertina savo veiklą pamokose. Padaryta pažanga aptariama pasibaigus pusmečiui. Vyksta individualūs pokalbiai su tėvais. Jei reikia, kartu aptaria galimas pagalbos formas gimnazijoje ir namuose. Tokie pokalbiai pagal poreikį vyksta visus mokslo metus. Pažanga aptariama remiantis turimais duomenimis: patikrinamųjų darbų, 2-ų klasių diagnostinių testų, 4-ų klasių standartizuotų testų rezultatais. Mokslo metų pabaigoje yra rengiami kiekvieno mokinio pasiekimų aprašai.

**Individualios pažangos stebėjimas 5-8, I G-IV G klasėse.**

Rugsėjo pirmomis dienomis kiekvienas mokinys išsikelia mokymosi uždavinį, orientuotą į konkretaus dalyko, įvertinimą. Išsikeltą uždavinį suderina su dalyko mokytoju. Lūkesčius fiksuoja Asmeniniame pažangos stebėjimo ir fiksavimo lape (tvarkos priedas 2). Taip pat kiekvieną mėnesį kartu su klasės auklėtoju pildo Asmeninės pažangos įsivertinimo lapą ( priedas 1). Kiekvienas dalyko mokytojas kartu su mokiniu pildo Asmeninės pažangos stebėjimo ir fiksavimo lapą (tvarkos priedas 3).

Kiekvieno pusmečio pradžioje (rugsėjo, vasario mėn.) mokinys kartu su dalyko mokytoju aptaria, kaip sieks asmeninės pažangos numatytų rezultatų. Klasės auklėtojas ne rečiau kaip kartą per mėnesį peržiūri auklėtinių mokymosi rezultatus, lankomumo ataskaitas, pagyrimus/pastabas, komentarus ar kitus elgesį fiksuojančius dokumentus, mokinių įsivertinimo, bei asmeninės pažangos anketas (1, 2 priedai) ir su mokiniu aptaria, kaip sekasi siekti asmeninės pažangos numatytų rezultatų. Jei mokiniui kyla mokymosi, elgesio, lankomumo problemų gali būti priimti nauji susitarimai dėl asmeninės pažangos, gali būti aptariama dalyvaujant dalyko mokytojui, vedami mokinio dienoraščiai/sąsiuviniai, reikalui esant, gali būti kviečiami tėvai, kreipiamasi į gimnazijos vaiko gerovės komisiją (toliau – VGK);

Po signalinių pusmečių (gruodžio ir balandžio mėn.) organizuojamas klasėje dirbančių mokytojų pasitarimas ir aptariamos mokinių mokymosi sėkmės, nesėkmės, elgesio, lankomumo problemos, tikslinamas pagalbos mokiniui teikimas. Remiantis sukaupta vertinimo informacija dalykų mokytojai koreguoja teminius planus. Klasės auklėtojai mokslo metų pabaigoje direktoriaus pavaduotojui ugdymui pateikia informaciją, kiek mokinių klasėje lyginant pirmą ir antrą pusmetį padarė mokymosi pažangą bei siūlo didžiausią pažangą klasėje padariusį mokinį paskatinimui.

Dalykų mokytojai ir klasės auklėtojas tėvams teikia individualias konsultacijas apie mokinio asmeninę pažangą.

Baigiantis mokslo metams 5-8, IG-IIIG klasių auklėtojai kartu su mokiniu ir jo tėvais aptaria mokymosi pasiekimų rezultatus.

1. **Ugdymo (si) aplinkos**

Gimnazijoje daug dėmesio skiriama patalpų tinkamumui mokytis, kitoms kompetencijoms lavinti bei laisvalaikiui organizuoti. Gimnazijos jaukumą kuria ir palaiko visa bendruomenė. Gimnazijoje visuomet šilta, šviesu ir jauku. Erdvės funkcionalios, lengvai pertvarkomos ir pritaikomos skirtingiems mokymosi poreikiams. 2006 m. atlikta pastato renovacija. 2017 m. pradėtas teritorijos aptvėrimas. Kiekvienais metais yra atliekamas kosmetinis remontas. Nuolat yra atnaujinami baldai klasėse. Gimnazija dalyvavo Lietuvos respublikos švietimo ir mokslo ministerijos „Mokyklų tobulinimo programos plius“ projektuose „Technologijų, menų ir gamtos mokslų mokymo infrastruktūra“, „Bendrojo lavinimo mokyklų bibliotekų modernizavimas“, „Mokytojo darbo vietos įrengimas“. Šiuo metu gimnazija dalyvauja ES paramos projekte „Mokyklų aprūpinimas gamtos ir technologinių mokslų priemonėmis“. Gimnazija siekia būti patrauklia ir konkurencinga diegdama informacines kompiuterines technologijas, siekdama ugdymo kokybės bei vieningos vertinimo sistemos, kurdama patrauklią edukacinę aplinką. Kiekvienoje klasėje yra įrengtas multimedijų komplektas: kompiuteris, projektorius, ekranas. Turime gerai aprūpintą biblioteką, skaityklą. Skaitykloje įrengtos kompiuterinės vietos, yra projektorius, garso ir video aparatūra. Skaitykloje vyksta įvairūs literatūriniai, skaitovų konkursai, projektų pristatymai, netradicinės pamokos. Kai kuriose klasėse yra interaktyvios lentos. Labai gerai įrengta priešmokyklinio ugdymo grupė. Mokinių pageidavimu I ir III aukšto koridoriuose įrengtos poilsio zonos mokiniams. Mokytojai turi vietą pasidėti darbo ar mokymo priemones. Gimnazijos kieme yra įrengtos kelios žaidimo aikštelės mažiesiems.

Veikiantys neformaliojo ugdymo/si popamokinės veiklos būreliai plėtoja gimnazijos tradicijas ir kultūrą. Mokiniai gali dalyvauti įvairiuose būreliuose: sporto, dailės, informacinių technologijų, šokių ir kt. gimnazijoje veikia liaudies dainų ir šokių ansamblis „Kwiaty polskie“. Taip pat prie mokyklos veikia estradinių šokių studija „Todes“. Yra įrengta šokių salė, kurioje mokiniai gali repetuoti, šokti. Jaunesnių klasių mokiniai lanko lėlių teatro būrelį „Pod daszkiem“, saugaus eismo būrelį „Šviesoforas“. Nebloga sportinė bazė. Nuolat tvarkomas sporto aikštynas. Sporto salė yra nestandartinė, todėl gimnazija yra pasirašiusi sutartį su A. Ratkevičiaus sporto mokykla dėl patalpų panaudojimo. Dalis pamokų vyksta sporto mokyklos patalpose. Gimnazijoje yra įrengtos salės fitnesui, veikia karate būrelis.

Gimnazija puoselėja pilietiškumo ir tautiškumo ugdymo tradicijas: paminimos valstybinės ir tautos šventės, ugdomas šeimininkiškumo, noro padėti kitiems pojūtis, ugdomas bendruomenės iniciatyvumas: skatinami mokiniai ir mokytojai inicijuoti akcijas, renginius, projektus.

Ugdoma gimnazijos moksleiviams tolerancijos, pakantumo kitos tautybės žmonėms samprata. Skatinama domėtis ir nuolat supažindinama su įvairių tautybių kultūra. Gimnazijoje sudarytos sąlygos mokytis anglų, vokiečių, rusų kalbų. Gimnazijos moksleiviai lankosi patys ir priima moksleivių delegacijas iš Lenkijos.

Nuolatinį dėmesį gimnazijos bendruomenė skiria gimnazijos įvaizdžio formavimui bendruomenėje. Užtikrinama galimybė gimnazijai informuoti apie save, būti matomai, suprantamai, palaikomai.

Pradėjo veikti nauja gimnazijos svetainė. Informacija apie gimnazijos veiklą yra talpinama Šalčininkų r. savivaldybės svetainėje, Facebooke. Organizacijos kultūra ir vertybių sistema atsispindi straipsniuose spaudoje.

Mokytojai domisi mokymosi ne mokykloje – gamtoje, kultūros įstaigose, įmonėse ir kitose aplinkose – galimybėmis ir organizuoja realaus pasaulio pažinimu pagrįstą ugdymą už gimnazijos ribų esančiose aplinkose. Gimnazijos ugdymo plane yra numatyta edukacinių išvykų tvarka, aptartas mokymosi sąlygų sudarymas mokiniams mokytis ne tik klasėje, bet ir įvairiose aplinkose. 2017 m. organizuotos 44 pažintinės išvykos. Išvykų geografija – Vilnius (Aušros Vartai, Taikomosios dailės muziejus, Rasų kapinės, Valdovų rūmai, LR Seimas), Varėna (spektaklis Kultūros centre), Kaunas (Informacinių technologijų mugė, zoologijos sodas), Rumšiškės, Kernavė, Suvalkai (Lenkija). Mokymasis edukacinių išvykų metu aktualizuoja ugdymą, suteikia mokiniams galimybę įgyti įvairesnės patirties, būti mokomiems įvairesnių žmonių ir susieti mokymąsi su savo interesais.

1. **Finansų valdymas**

2017 metais iš viso buvo skirta 737208 Eur moksleivio krepšelio ir 18900 Eur iš Lietuvos Respublikos valstybės biudžeto. Iš jų darbo užmokesčiui ir soc. draudimui panaudota 697936 eurų. Vadovėliams įsigyti buvo panaudota 7882 Eur, mokymo priemonėms-11500 Eur, mokytojų kvalifikacijos kėlimui -2103 Eur, pažintinei veiklai ir profesiniam orientavimui panaudota 4923 Eur, IKT diegimui ir naudojimui – 1409 Eur darbdavio socialinei paramai-200 Eur. Ilgalaikio turto įsigijimui ( kompiuterinė įranga) buvo panaudota 11255 Eur. Iš Šalčininkų r. savivaldybės biudžeto buvo gauta 274226 Eur. Iš jų darbo užmokesčiui buvo panaudota 151400 Eur ir Sodrai buvo panaudota 46506 Eur. Patalpų šildymui panaudota 42900 Eur, elektro energijai -10800 Eur, vandeniui-2500 Eur, transportui-6660 Eur, ilgalaikiui turtui ( tvora) įsigyti-1659 Eur. Moksleivių nemokamam maitinimui skirta 57733 Eur. Už patalpų nuomą gauta 3774 Eur, iš 2 procentų paramos gauta 915 Eur. Iš fundacijos „ Pomoc Polakom na Wschodzie“ gauta 47851 Eur. Vidutiniškai vienam mokiniui tenka 2673 Eur.

1. **Problemos, tobulintinos veiklos sritys, numatomi sprendimo būdai, priemonės**

1. Pavyko surasti anglų k. ir matematikos specialistus, nes buvo pavojus, kad neturėsime anglų k. ir matematikos mokytojų.( išėjo motinystės atostogų ir į senatvės pensiją).

2. Padidėjo įstojusių į aukštąsias mokyklas abiturientų skaičius.

3. Sumažėjo neišlaikiusių valstybinius brandos egzaminus mokinių skaičius. ( neišlaikyti 3 lietuvių k. valstybiniai brandos egzaminai, išlaikyti pakartotinės sesijos metu ). Visi kiti brandos egzaminai išlaikyti.

4. Lenkų k. mokytoja metodininkė Vaclava Ivanovska dalyvavo VII pasauliniame Polonijos mokytojų konkurse ir tapo metų Polonijos mokytoju.

5. Pavyko pradėti gimnazijos teritorijos aptvėrimą.

6. 2017 metais gimnazija laimėjo III vietą tarp lenkų mokyklų, 5 mokytojai apdovanoti už labai gerus valstybinių brandos egzaminų rezultatus.

Pagal išorinio vertinimo rezultatus tobulintini gimnazijos veiklos aspektai:

1. Pasiekimų asmeniškumas pamokoje

2. Planų naudingumas

3. Pagalba mokiniui ( nėra psichologo, logopedas motinystės atostogose).

4. Vertinimo kriterijų aiškumas

5. Aplinkos ergonomiškumas ( nėra aktų salės, sporto salės, neužbaigtas teritorijos aptvėrimas, neužasfaltuotas kiemas iš sporto aikštyno pusės).

Numatomi sprendimo būdai: Rengiamas duotų aspektų tobulinimo planas. Plano rengime dalyvauja visa gimnazijos bendruomenė.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PROJEKTINĖ VEIKLA**

|  |  |  |  |  |
| --- | --- | --- | --- | --- |
| **Projektai** | Socialiniai | Mokomieji | Tarptautiniai | Kiti Akcijos |
| Pavadinimas  /dalyvavusių mokinių skaičius (proc. nuo bendro mokinių skaičiaus) | 1. „Lietuvos takais” (Tautinių mažumų departamento projektas) 2016-2017 m. m. 4,6%  2. „Kam to reikia?!” (dabar - „Busiu”) 2015-2016 m .m – 216 mokinių, 48%,  2016-2017 m. m. – 129 mokiniai, 29% | 1. Geografijos kengūros projektas 2015-2017 m. 3,5%  2. Geografijos kengūros projektas – lyderių turas 2015-2017 m. 1,8%  3. „Lietuvai – šimtas metų“, 14 asm. – 3,2%  4. „Vietovė, kurioje gyvenu“, 14 asm., - 3,2% | 1. Draugijos „Odra – Niemen“ projektas „Lenkų kalbos akademija jaunimui iš Lietuvos, Baltarusijos ir Ukrainos“, 5 asm. – 1,2%  2. „Mała akademia młodzieżowych animatorów środowisk polonijnych“ – tarptautinis projektas, skirtas aktyviam jaunimui, Mokinių savivaldos nariams ir suaugusiems, dirbantiems su jaunimu. 5 asm., 1,2%  3. „Europietiškas draugiškumas“ tarptautinis kalėdinių atvirukų konkursas 18%  „Conversation via Skype‘ ( Amerikos Ambasada“ 18 mokinių. | 1.Saugus eismas pirmokams, 30 mok. 100 %  2.„ Darom“, 90 mok. 21 %  3. „ Vilties medis“-100%  4. Gerumo akcija, skirta Eišiškių senelių Globos namų gyventojams-60 %  5. „ Gyvenu sveikai“- akcija prieš rūkymą-7%  6. Prevencinė akcija „VIA“-110 mok. 26%  7. Tolerancijos diena-100%  8.Maisto bankas-12 mok. 3 %  8. „Būk matomas kelyje“, 60 mok. 14%  9. „ Pūsk balioną o ne dumus“120 mok. 28 %  10. „ Aš neskriaudžiu kitų“55 mok. 13 %  11. „ Aš nesityčioju, nesityčiok ir tu“45 %  12. „ Mokiniai prieš AIDS“-32 %  13. „ Padėkime vieni kitiems“- akcija skirta Šalčininkų specialiosios mokyklos globotiniams-80%  14. Labdaros akcija, skirta Rasų kapinių paminklų renovacijai-70 %  „Nedelsk“-120 mok. 28 % |
|  |  |  |  |  |

**OLIMPIADŲ, KONKURSŲ, VARŽYBŲ REZULTATAI**

**2016 - 2017 m.m.**

|  |  |  |  |  |  |
| --- | --- | --- | --- | --- | --- |
| Nr. | Konkurso, olimpiados pavadinimas | Mokinio vardas, pavardė | Mokytojo vardas, pavardė | Rajone | Respublikoje |
| **LENKŲ KALBA** | | | | | |
|  | Skaitymo konkursas   „Kresy 2016“ | L. Kulpovič | V. Ivanovska | II vieta | Pagyrimas |
| O.Učkuronitė | V. Ivanovska | I vieta |  |
| A. Malinovska | Z. Minakovska | III vieta |  |
| S. Oblačinska | Z. Sokolovska | I vieta | Pagyrimas |
| E. Grabštunovič | V. Ivanovska | III vieta |  |
| S. Mikutaititė | A. Turovska | III vieta |  |
| A. Dorodko | V. Ivanovska | I vieta | Pagyrimas |
| J. Bogdiun | V. Ivanovska | II vieta |  |
| T. Grabštunovič | Z. Sokolovska | Pagyrimas |  |
| E.Grinevič | V. Ivanovska | Pagyrimas |  |
| V. Učkuronis | Z. Minakovska | Pagyrimas |  |
| Olimpiada | S. Andrukonis | V. Ivanovska | I vieta | Pagyrimas |
| D. Bogdevič | V. Ivanovska | III vieta | Pagyrimas |
| Mažoji lenkų k.olimpiada | S. Ziurin | Z. Minakovska | I vieta |  |
| L. Ivaniukaitė | V. Ivanovska | Pagyrimas |  |
| "Mały misztrz ortografii" | M. Titko | J. Miškinis | I vieta |  |
| D. Dzerkač | J. Leonovič | II vieta |  |
| Diktantas „O pióro Bolesława Prusa“ | K. Jurgelevič | V. Ivanovska | I vieta |  |
| Konkursas „ Mały Erudyta” | Dariuš Cimoš  Melita Titko  Emilija Jusevič  Ilijana Molytė | D. Kisel  J. Miškinis  I.Staševska  G. Paškevič | III vieta  I vieta  I vieta  II vieta |  |
| Religinės poezijos konkursas | Jula Turovska | A.Voitonis |  | II |
| **KŪNO KULTŪRA** | | | | |
| Kvadratas | Berniukų komanda | Č. Jankevič  H. Novikevič | I vieta |  |
| Mergaičių komanda | III vieta |  |
| Mažasis futbolas | Mergaičių komanda | Č. Jankevič  H. Novikevič | III vieta |  |
| Zoninės kvadrato varžybos | Berniukų komanda | Č. Jankevič  H. Novikevič | I vieta |  |
| Šachmatų varžybos | S. Andrukonis  E. Novikevičius  I. Prokopiukaitė  D. Vanagevič | H. Novikevič | III vieta |  |
| Šaškių varžybos | S. Andrukonis  S. Antul  R. Mikelionis  D. Staniševska | H. Novikevič | I vieta |  |
| **ISTORIJA** | | | | |
| Viktorina „Lietuvos istorijos kriviai“ | A. Savelytė  L. Ivaniukaitė  D. Bogdevič | J. Sliževska | III vieta |  |
| Konkursas “ Paulavos respublika-įkūrimas ir žlugimas” | K. Rodevič  A. Dorotko  David Kisel  Daniel Bogdevič | O. Zapasnik | III vieta |  |
| Konkursas “ Lenkijos istorija” | Saulius Andrukonis | J. Sliževska |  | III vieta |
| **ANGLŲ KALBA** | | | | |
| Olimpiada | D. Bogdevič | V. Titko | I vieta |  |
| E. Kasilovska | II vieta |  |
| **BIOLOGIJA** | | | | |
| Olimpiada | A. Novikevičius | T. Balinska | I vieta |  |
| **FIZIKA** | | | | |
| Olimpiada | S. Andrukonis | R. Nekrevič | II vieta |  |
| D. Bogdevič | II vieta |  |
| S. Ziurin | II vieta |  |
| **RUSŲ KALBA** | | | | |
| Olimpiada | L. Kulpovič | A. Valicka | III vieta |  |
| **LIETUVIŲ KALBA** | | | | |
| Olimpiada | D. Čaiko | K. Snigiriovienė | I vieta |  |
| L. Ivaniukaitė | II vieta |  |
| **GEOGRAFIJA** | | | | |
| Olimpiada | D. Bogdevič | K. Jusevič | II vieta |  |
|  | S. Andrukonis |  | III vieta |  |
| **TIKYBA** | | | | |
| Religinės poezijos konkursas | E. Grabštunovič | M. Ogonovska  A. Voitonis |  | I vieta |
| J. C. Turovska |  | II vieta |
| T. Grabštunovič |  | Pagyrimas |
| Fotografijų konkursas „Kas man yra taika?“ | K. Rodevič | O. Zapasnik | I vieta |  |
| A. Dorotko | A. Kisielienė |  |
| D. Kisel |  |  |
| Konkursas „Lietuvos gamtos peizažai“ | A. Kolendo | T. Balinska | II vieta |  |